অবশেষে প্লে-অফে পৌঁছে গিয়েছে কলকাতা। হাড্ডাহাড্ডি লড়াইয়ের পরে শেষ চারে নিজেদের জায়গা পাকা করে ফেলেছে কেকেআর। কঠিন সময় পেরিয়ে দীনেশের দল ফাইনালের দিকে একধাপ এগোল।
দলের এমন সুখবরে উত্তেজিত শাহরুখ বলে দিলেন, দীনেশদের হাসি দেখতে ২৪ ঘণ্টা জেগে থাকতে পারি। আসলে শাহরুখ বোধহয় নিজের পূর্বের বক্তব্যের জন্যই নাইটদের প্রশংসায় ভাসিয়ে দিচ্ছেন প্রত্যেক ম্যাচেই।

এই বিষয়ে অন্যান্য খবর

বদলায় চিন্তামুক্তি— ডেথ ওভারে দুরন্ত বোলিংয়ে প্রসিদ্ধই নাইটদের প্লে-অফ নিশ্চিত করে দিল
দুরন্ত কেকেআর! তাই এবার শাহরুখকে টুইট খোদ মুখ্যমন্ত্রীর


ইডেন গার্ডেন্সে কলকাতা বনাম মুম্বই ম্যাচে দৃশ্যতই ক্ষুব্ধ হয়েছিলেন বাদশা। রোহিত শর্মা ব্রিগেডের কাছে অসহায় আত্মসমর্পণ দেখে অসন্তুষ্ট বাদশার টুইট করেছিলেন, ‘‘খেলায় স্পিরিটই সব। হার-জিতে সেটা বোঝা যায় না। কিন্তু আজকের রাতে বস হিসেবে সমর্থকদের কাছে ক্ষমা চাইছি আমাদের খেলায় স্পিরিট না থাকায়।’’
নিজের দলের স্পিরিট নেই বলে ক্ষোভ উগরে দিয়েছিলেন তিনি। তার ঠিক পরের হোম ম্যাচেই অবশ্য শাহরুখ ফের দলের পারফরম্যান্সে সন্তুষ্ট হয়েছিলেন। মাঠে না থাকলে প্রিয় নাইটদের বার্তা পাঠাতে বিন্দুমাত্র ভুল করেন না শাহরুখ। সানরাইজার্স ম্যাচে জয়েও তার ব্যতিক্রম হল না।
শাহরুখ টুইট করলেন, ‘‘এমন হাসি দেখতে ২৪ ঘণ্টা জেগে থাকতে পারি। দীনেশ ওয়েল ডান। রবিন উথাপ্পা, আমরা একসঙ্গে এক্সারসাইজ করব। লিন ওয়াও। আর সুনীল তো সুনীল। খুব খুশি, আজ রাতে আর ঘুম আসবে না।’’
 

Been awake 24hrs to see these smiles. Thx @DineshKarthik @prasidh43 (well done young man) @robbieuthappa ( v have to exercise 2gether) @lynny50 (wow mate) & @SunilPNarine74 is...Sunil. Very happy cant sleep now!! pic.twitter.com/gdJWwBOG2K
— Shah Rukh Khan (@iamsrk) May 19, 2018